open-index/open-wikipedia-markdown huggingface dataset:
Kallenavn

**Kallenavn** eller **tilnavn** er erstatninger for navn. De brukes vanligvis som tegn på nærhet eller for enkelhets skyld. Kallenavn erstatter særlig enkeltindividers personnavn og offisielle navn på populære steder, virksomheter og produkter. Et kallenavn er noen ganger en forkortelse eller formvariant av det egentlige navnet, men kan også uttrykke noe som er karakteristisk for en person eller ting. Kallenavn dannet på grunnlag av funksjon, rolle, utseende, egenskaper, geografi og annet kan være mer eller mindre nøytralt beskrivende. Like vanlig er kjælenavn (hypokoristiske navn) brukt av foreldre, partnere, kamerater, venner og andre, eller nedsettende, provoserende eller fiendtlige *økenavn*, også kalt *utnavn*,  som en form for mobbing og latterliggjøring eller for å markere et maktforhold. 

I mange kulturer har navn som opprinnelig oppstod som tilnavn, gått over til å bli slektsnavn ved å bli arvelige. I romerske navn var et *cognomen* opprinnelig et slikt tilnavn, som gradvis gikk over til å bli et fast slektsnavn. Etter dette tok noen romere et *agnomen* som ekte tilnavn. Pseudo-Probus bruker helten fra punerkrigene, Publius Cornelius Scipio Africanus, som eksempel: «Menns personlige navn er av fire typer: *praenomen*, *nomen*, *cognomen* og *agnomen* – praenomen for eksempel *Publius*, nomen *Cornelius*, cognomen *Scipio* og agnomen *Africanus*.» Også i senere epoker, i middelalderen og tidlig moderne tid, gikk tilnavn ofte over til å bli slektsnavn.

I chattespill og lignende uformell nettkommunikasjon kan det være dekknavn eller *nick* (etter det engelske *nickname*) som selvkonstruerte kallenavn.

Kallenavn kan også være lokkenavn når en skal kalle på dyr.

## Eksempler

Bruk av kallenavn eller utnavn er en gammel skikk kjent fra mange miljøer og kulturer. Noen språk og grupper har uskrevne tradisjoner og «regler» for hvordan en skal konstruere og bruke slike navn.

* *[[Stompa]]*-bøkene, hørespillene og filmene er spekket med kallenavn, knyttet til hvor elevene kommer fra, det være seg Orkanger, Sørlandet eller Bodø, men også Stompa selv, basert på forbokstaven i hans fem navn (Stein-Oscar Magel Paus-Andersen), selv om det for Stompas del også er snakk om et akronym det vil si en forkortelse som blir et ord.
* Innenfor fotball er kallenavn ofte benyttet, som for eksempel *Ivers* på Odd Iversen, *Myggen* for Erik Mykland og *Drillo* for Egil Olsen. Kallenavn er også vanlig i andre idretter. Disse brukes gjern også i medienes omtale av populære sportspersonligheter.
* Vennskapelige og familiære forkortelser og endringer av fornavn er vanlig i mange språk. På engelsk kan for eksempel Christopher eller Christer forkortes til Chris, James til Jimmy og William til Bill. I svensk kan navn fornavn med enkelt stavelse få to slik at Karl bli Kalle, Bo blir Bosse og Jan blir Janne. Kjæleformer av personnavn finnes utbredt også i for eksempel tysk og slaviske språk som polsk og russisk.

## Se også
* Pseudonym
* Oppkalling av barn, navnegivingsskikk
* Etnofaulismer, nedsettende kallenavn på folkegrupper

## Eksterne lenker
*
*
*
Romas bydeler

Roma er delt i 19 administrative bydeler (*municipi*):

## Municipi

## Sentrale Romas historiske bydeler (rioni)

## Bydeler utenfor murene (ufullstendig)

Acilia,
Acqua Acetosa,
Acqua Acetosa Ostiense,
Alberone,
Alessandrino,
Appia-Pignatelli,
Appio-Latino,
Arco di Travertino,
Ardeatino
Aurelio,
Axa,
Balduina,
Belsito,
Boccea,
Bravetta,
Bufalotta,
Caffarella,
Camilluccia,
Capannelle,
Casal Bertone,
Casal Boccone,
Casal Bruciato,
Casal del Marmo,
Casal de' Pazzi,
Casaletto,
Casal Lumbroso,
Casalotti,
Casalpalocco,
Casal Selce
Case Rosse
Casetta Mattei,
Casilino 23,
Cassia,
Castel Giubileo,
Castelverde,
Cecchignola,
Centocelle,
Cesano,
Cinecittà,
Cinquina,
Città Giardino,
Colle di Mezzo,
Colli Aniene,
Colli Portuensi,
Corviale,
Dalmata,
Delle Valli,
Delle Vittorie,
Divino Amore,
Don Bosco,
Dragona,
Dragoncello,
Due Ponti,
Eur,
Falcognana,
Fidene,
Finocchio,
Flaminio,
Fleming,
Fonte Meravigliosa,
Foro Italico,
Garbatella,
Gianicolense,
Giardinetti,
Grotta Perfetta,
Grottarossa,
Idroscalo,
Infernetto,
Labaro-Prima Porta,
La Giustiniana,
La Parrocchietta,
La Romanina,
La Storta,
Laurentino 38,
Lucchina,
Lunghezza,
Magliana,
Malafede,
Malagrotta,
Mandrione,
Marconi,
Massimina,
Medaglie d'Oro,
Miani,
Montagnola,
Monte Antenne,
Montecucco,
Monte Mario,
Monte Sacro,
Montespaccato,
Monteverde Nuovo,
Monteverde Vecchio,
Monti di Creta,
Morena,
Mostacciano,
Muratella,
Nomentano-Italia,
Nuovo Salario,
Olgiata,
Osteria del Curato,
Ostia,
Ostiense,
Ottavia,
Ottavo Colle,
Parco dei Medici,
Parioli,
Pietralata,
Pigneto,
Pineta Sacchetti,
Pinciano,
Pisana,
Ponte Galeria,
Ponte Mammolo,
Ponte Milvio,
Porta di Roma,
Porta Maggiore,
Portonaccio,
Portuense,
Prati Fiscali,
Prato della Signora,
Prenestino,
Prima Porta,
Primavalle,
Quadraro,
Quarticciolo,
Quarto Miglio,
Rebibbia,
Roma 70,
Salario,
San Basilio,
San Lorenzo,
San Paolo,
Santa Maria del Soccorso,
Saxa Rubra,
Selva Candida,
Serpentara,
Settebagni,
Settecamini,
Spinaceto,
Statuario,
Talenti,
Tiburtino,
Tomba di Nerone,
Tor Bella Monaca,
Tor Carbone,
Tor de' Cenci,
Tor di Quinto,
Tor di Valle,
Tor Marancia,
Tor Pagnotta,
Torpignattara,
Torraccia,
Torre Angela,
Torre Spaccata,
Torrevecchia,
Torrino,
Tor Sapienza,
Tor Tre Teste,
Tor Vergata,
Tre Fontane,
Trieste (Roma),
Trigoria,
Trionfale,
Trullo,
Tufello,
Tuscolano,
Val Cannuta,
Valle Giulia,
Valleranello,
Vallerano,
Verano,
Vigna Clara,
Vigna Murata,
Valle Aurelia,
Villa Certosa,
Villaggio Olimpico,
Vitinia

## Eksterne lenker
*  Interaktivt kart
Tarrakarrain

**Tarrakarrain** er et mannskor fra Averøy. Koret ble startet 25. mars 2005.

Den 1. september 2007 satte Tarrakarrain verdensrekord i verdens dypeste underjordiske konsert. I Eiksundtunnelen, 287 meter under havoverflaten, stemte mannskoret i. Ideen kom fra et annet mannskor, Quernes Mandssangerforening som også er fra Averøy som holdt konsert i Freifjordtunnelen, 130 meter under havet, men også av at Katie Melua sang i bunnen av Troll A-plattformen. Rekorden ble satt før Eiksundtunnelen ble åpnet for trafikk.

Dirigent for koret er Jørun Enzenbach. 

## Referanser


## Eksterne lenker
* Korets hjemmeside
Kusevaska

**Kusevaska** er det noe eksotiske gamle navnet på en liten strand på nedsiden av Ljansbrukene i Oslo, hvor tjenestejentene kom for å bade og vaske seg. Lokale bondegutter (og menn) kjente godt til stedet, hvor de ofte tyvtittet på tjenestejentene. Stranden tilhører delområde Ljansbyen grunnkrets i Oslo kommune. Stranden ligger et lite stykke inn på østsiden av Bunnefjorden, mellom de populære badestrendene Katten og Hvervenbukta. Andre områder i nærheten av Kusevaska, er Fiskvollen og Ljansbadet. Ljansbadet var fra begynnelsen av 1900-tallet et populært og fornemt badested for rikfolk. Det hadde mange badehus, og badestranden var delt med et plankegjerde for å holde kvinner og menn adskilt.
Andy Oakes

**Andrew Mark Oakes** (født 11. januar 1977 i Northwich, Cheshire, England) er en engelsk tidligere fotballmålvakt. Onkelen Alan Oakes spilte for Manchester City, fetteren  Michael Oakes var målvakt for Aston Villa, Wolverhampton Wanderers og Cardiff City.

## Eksterne lenker
*
Karasjok bru

**Karasjok bru** er ei veibru på riksvei 92 i Karasjok kommune i Finnmark. Brua krysser Kárášjohka ved Karasjok sentrum. Brua er ei hengebru i stål med total lengde 126 meter og hovedspenn 100 meter. Seilingshøyden er ca. 10 meter, og i alt har brua 3 spenn. Den ble åpnet i 1952.

## Referanser


## Kilder
* Johan Brun: *Våre bruer*. Damm 2003. ISBN 82-496-0760-0

## Se også
* Liste over broer i Norge
* Liste over broer i Norge etter lengde
Eivind Eckbo (1927–2017)

**Eivind «Billy» Higford Eckbo** (1927–2017), også kalt **Eivind Eckbo jr.**, var en norsk advokat, gårdbruker og politiker. Han spilte en sentral rolle i oppbyggingen av Anders Langes Parti/Fremskrittspartiet.

Han var sønn av høyesterettsadvokat og industrigründer Eivind Eckbo og hans engelske hustru Alice Higford, som skilte lag i 1930. Han bodde derfor hos fosterforeldre i København, doktor og direktør ved Statens Serum Institut Thorvald Madsen og hustru Emilie (Misse) (født Gad).

Eckbo overtok storgården Borgja i Bø i Telemark fra sin far i 1950. Han tok juridisk embedseksamen i 1952 og fikk advokatbevilling samme år. Ti år senere, i 1962, åpnet han advokatforretning i Oslo.

Eckbo begynte sitt politiske arbeid i Bondepartiet i Telemark. I 1973 stilte han som 2. kandidat til Stortinget fra Telemark for Anders Langes parti og ble den første formannen i partiets fylkesorganisasjonen i Telemark. Eckbo var partiformann 1974–1975 i en overgangsperiode etter at Anders Lange døde. Partiet fikk sin etterfølger i Fremskrittspartiet (FrP) i 1977. Eckbo var viseformann i Fremskrittspartiet 1978–1980 og 1982–1984, ordfører i landsstyret 1976–1986, medlem av Telemark fylkesting 1976–1987 og FrPs 2. vararepresentant til Stortinget fra Oslo 1989–1997. Eckbo var også medlem av Riksrevisjonen og Oslo kommunes kontrollutvalg og overligningsnemnd.

Eckbo var tillitsvalgt i landbrukets organisasjoner og påtok seg styreverv innen industri og eiendomsutvikling. Han deltok i konkurranseridning og veddeløp både som utøver og idrettsleder. Han var også leder og forretningsfører for Eckbos Legat, som ble opprettet av hans far, og engasjerte seg for kulturminnevern.

Han var gift tre ganger, sist med FrP-politikeren Margaret Eckbo (født Thorgrimsen).

## Referanser


## Eksterne lenker
* 
*  Eivind Eckbo forteller om Anders Langes parti
Stacy Prammanasudh

**Stacy Prammanasudh** (født 23. september 1979 i Enid, Oklahoma) er en profesjonell amerikansk golfspiller på LPGA-touren.

Halvt thailandsk.  Faren, Pravat, var tidligere hennes caddy.

## Karrieren som amatør
Som student vant hun 10 college-titler.

## Karrieren som profesjonell
Debuterte som profesjonell på Futures Tour i 2002.  Samme år prøvde hun seg på kvalifiseringsskolen til LPGA, men en 24.-plass ga bare delvis spillerett for 2003-sesongen.  2003 spilte hun derfor både på Futures og LPGA-touren.  Det ble 2 Futures-seire, og 9 øvrige topp-10-plasseringer, og det var nok til at hun ble Futures Tour Player of the Year i 2003.  Dermed hadde hun tjent nok til å kvalifisere til full LPGA-tour-sesong 2004.

Første LPGA-seier kom 2005, i Franklin American Mortgage Championship.  Denne ble fulgt opp med seier i Fields Open in Hawaii i 2007.

Beste plassering i en major-turnering er en delt 3.-plass, som kom i U.S. Women's Open i 2006.

I 2007 ble hun tatt ut til å spille Solheim Cup for første gang.

## Eksterne lenker
* 
* 
*
Acari

:*For dyregruppen Acari, se [[Midder]]*
**Acari** er en kommune i delstaten Rio Grande do Norte i nordøstregionen av Brasil.

## Galleri

Fil:acari-gargalheiras.jpg|
Fil:Acari_(Rio_Grande_do_Norte)_181204.jpg|


## Referanser


## Eksterne lenker
* https://web.archive.org/web/20070927105014/http://www.acari-rn.com.br/
Almino Afonso

**Almino Afonso** er en kommune i delstaten Rio Grande do Norte i nordøstregionen av Brasil.

## Referanser
Hans og Grete

***Hans og Grete*** (tysk: *Hänsel und Gretel*) er et eventyr fra brødrene Grimms samling *[[Kinder- und Hausmärchen]]*, utgitt i 1812. I den internasjonale typekatalogen for folkeeventyr (AT-katalogen) har *Hans og Grete* fått nr. 327, og er registrert med varianter i de fleste europeiske språkområder. Det er et av de mest kjente eventyr i vestlig kultur. 

## Handling
Hans og Grete er barna til en fattig tømmerhugger. De bor i et lite hus i skogen sammen med faren og den onde stemoren sin. Da nøden blir for stor, overtaler stemoren faren til å etterlate barna til sin egen skjebne i skogen. Tømmerhuggeren tar neste dag barna med på arbeid. Men Hans overhørte farens og stemorens samtale, og barna lager et spor av små hvite stener for å finne hjem igjen. Dermed mislykkes stemorens plan. 

Men et nytt forsøk lykkes: Denne gangen har barna bare med en skive brød. Men smulene de legger igjen blir spist opp av fuglene. Dermed finner barna ikke veien hjem og går seg vill. Etter lang søken finner de et hus som er laget av brød, kaker og sukker, og forsyner seg av huset. 

Men i huset lever en heks som er menneskeeter. Hun fanger begge barna, gjør Grete til tjenestejente og setter Hans i et bur for å feite ham opp, så hun kan spise ham. For å undersøke om gutten er blitt tykk nok føler den halvblinde heksen hver dag på fingeren hans. Men Hans strekker hver dag ut en liten knokkel han har funnet i maten. Da heksen skjønner at Hans ikke blir feitere, mister hun tålmodigheten og bestemmer hun seg for å spise ham likevel, feit eller ikke. Hun ber Grete se om ovnen er varm nok, men Grete sier hun er for liten til å se inn i ovnen. Derfor må heksen selv se etter, og da hun åpner ovnen, dytter Grete henne inn i den og hun brenner opp. 

Barna tar med seg skattene fra heksehuset og finner veien hjem til faren. Den onde stemoren er i mellomtiden død. Og nå lever barna og faren lykkelig med nok å spise.

## Eldre varianter
I Norsk folkeminnesamling er det registrert 12 varianter av AT 327. I Kvam i Hardanger skrev Halldor Opedal ned en variant *Dei to borna og gygra*, som ble trykt i *[[Norsk eventyrbibliotek]]*, band 4. s.96f. 

Eventyrets motiv ligner på mange andre stemorhistorier. Det er nærliggende å se en sammenheng mellom den onde stemoren og heksen, særlig fordi disse dør samtidig. En parallell til den menneskeetende heksen fins i den slaviske eventyrfiguren Baba Jaga, menneskeeter.

I brødrene Grimms førsteversjon var stemoren likevel ikke stemor, men barnas virkelige mor. Det gir eventyret en sosialkritisk dimensjon. Barna blir satt ut fordi familien sulter.
 
## Yngre versjoner
Engelbert Humperdinck har skrevet en kjent opera med samme navn.

## Eksterne lenker
* Hans og Grete - originaltekst
Nick Chadwick

**Nick Chadwick**, (født 26. oktober 1982 i Stoke-on-Trent, Staffordshire, England) er en engelsk fotballspiller som har spilt for fire engelske klubber. Han spiller nå for Plymouth Argyle i Football League Championship.

## Biografi
Nick Chadwick, som gikk på Everton sitt fotballakademi, skrev under på sin første profesjonelle fotballkontrakt med Everton i oktober 1999. Han debuterte for *the Toffees* den 11. september 2001 i en ligacupkamp mot Crystal Palace. Han spilte sin første ligakamp for Everton 22. desember 2001 da de tapte 1-0 for Sunderland i Premier League, mens hans første scoring for klubben fra Liverpool kom 1. april 2002 i en ligakamp mot Bolton Wanderers. Totalt scoret Chadwick 3 ligamål på 9 kamper for Everton i 2001/02-sesongen. Den påfølgende sesongen fikk han ingen kamper for Everton i første del av sesongen, og i mars 2003 signerte han en låneavtale med Derby County. Han debuterte for Derby den 1. mars 2003 da de spilte 1-1 mot Leicester City i en ligakamp. Etter å ha spilt 6 ligakamper for *the Rams* returnerte han til Everton i april 2003, og helt på slutten av 2002/03-sesongen spilte han en ligakamp for Everton.

Etter å ha spilt 2 ligakamper og 1 cupkamp for Everton i starten på 2003/04-sesongen signerte han en låneavtale med Millwall i november 2003, og han debuterte for Millwall 29. november 2003 i en ligakamp mot Bradford. Millwall tapte denne kampen 3-2, men Chadwick noterte seg for sitt første mål for *the Lions* da han scoret deres andre mål i kampen i det 24. spilleminutt. Totalt scoret han 2 mål på 6 ligakamper før han vendte tilbake til Everton i januar 2004. Kun to måneder senere var han klar for et nytt låneopphold i Millwall, og under dette oppholdet noterte han seg for 2 ligamål på 9 kamper før han reiste tilbake til Everton i mai 2004. I første del av 2004/05-sesongen fikk han bokført 2 mål på 5 obligatoriske kamper for *the Toffees* før han i februar 2005 ble solgt for £250 000 til Plymouth Argyle.

Nick Chadwick spilte sin første kamp for Plymouth den 12. februar 2005, mens hans første mål for *the Pilgrims* kom 12. mars 2005. Totalt fikk han bokført 1 ligamål på 15 kamper for Plymouth i siste del av 2004/05-sesongen. Den påfølgende sesongen ble det 5 ligamål på 37 kamper, mens han i 2006/07-sesongen noterte seg for 2 ligamål på 16 kamper.

## Karriere som spiller

## Kilder
* Mortimer, Gerald (2004): *The Who´s Who of DERBY COUNTY* (side 41 og 42).  Breedon Books Publishing, Derby. ISBN 1-85983-409-4 
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 516).  Headline Book Publishing, London. ISBN 0-7553-1526-X

## Eksterne lenker
*
Pat Hurst

**Pat Hurst** (født 1969) er en amerikansk golfspiller på LPGA-touren.

Hurst er halvt japansk, og begynte å spille golf som elleveåring.

## Karrieren som amatør
Vant i 1986 United States Girls Junior Amateur Golf Championship og i 1990 U.S. Women's Amateur Championship.

## Karrieren som profesjonell
* 1995, kåret til Rookie of the year som beste debutant på LPGA-touren.
* 1997, vant sin første LPGA-turnering, Oldsmobile Classic
* 1998, vant sin første major-turnering, Kraft Nabisco Championship
Disse to seirene er seinere fulgt opp med ytterligere 3, slik at hun nå har 5 seire på LPGA-touren.

Solheim Cup spilte hun i 1998, 2000, 2002, 2005, og 2007.

## Referanser


## Eksterne lenker
*
Mora (art)

**Mora** (*Mora moro*) er en fiskeart i gruppen morider. I august 2007 ble arten for første gang funnet i Norge, da et eksemplar ble fisket på stang på Hitra i Trøndelag. 
16. august 2020 ble en mora på 3&nbsp;170 gram tatt på stang i Suladypet utenfor Frøya. Det er norsk sportsfiskerekord.

## Beskrivelse
Moraen blir opptil 80&nbsp;cm lang, og er grå i farge. Den skilles lett fra de to andre moridene i nordeuropeiske farvann på at det er et tydelig mellomrom mellom de to gattfinnene.

## Referanser




## Eksterne lenker
* 
* 
* adressa.no: Fikk mora på kroken!
Charles Neville, 6. jarl av Westmorland

**Charles Neville, 6. jarl av Westmorland** (født 18. august 1543, død  16. november 1601) var en engelsk adelsmann. Han er særlig kjent for sin ledende rolle i Nord-Englands reisning i 1569. 

## Liv og virke
### Bakgrunn
Neville kom fra en familie som holdt fast ved sin katolske tro etter reformasjonen. Han var knyttet til den mektige Howardslekten gjennom ekteskap. 

### Opprørsleder
Sammen med Thomas Percy, 7. jarl av Northumberland og Simon Digby ledet han i 1569 Nord-Englands reisning, et opprør mot Elizabeth I av England. Opprørerne tok Durham og feiret katolsk messe i katedralen der, men da en stor kongelig hær ble samlet i York snudde lykken.

De to jarlene flyktet, først til Skottland. Westmorland fant vern og skjul i hang tid på Fernyhurst Castle, Lord Kerrs hjem i Roxburghshire, men så ble jarlens fetter, Robert Constable, betalt av Sir Ralph Sadler for å oppspore ham, og under foregivelse av å være hans venn slik forråde ham. Constables korrespondanse med Sadler der bevart, og er et stygt vitesmål om forræderiet. Westmorland var ved Huntly Castle i juli 1570, men ble ikke oppsporert og fanget.

### Landflyktighet
Etter at jarlen av Northumberland var blitt fanget og utlevert til Elizabeth i 1572, flyktet Westmorland flyktet til det spanske Flandern, og ble i 1571 dømt av Parlamentet (Act 13 Eliz. I c. 16). Der led han under den ekstreme fattigdom. Han skulle aldri igjen se sin hustru, Jane Howard (hun døde i 1593) og deres sønn og fire døtre. Hans enorme arvegods ble konfiskert; Brancepeth, Nevillenes festning i krig, og Raby, borgen med deres festhall i fredtider, var gitt over til fremmede hender.

En spions rapport sendt fra Paris til London i august 1585 sa at Charles Neville, den rømte jarlen av Westmorland, kunne, som  del av en samlet katolsk invasjon av England, tenkes å landstige i Cumberland eller Lancashire, og bringe med seg sønnen eller sønnene til Henry Percy , 8. jarl av Northumberland. Historikere burde forundres over hvilken(e) sønn(er) rapporten sikter til, ettersom kilder indikerer at alle sønner var i England på tidspunktet for farens mystiske død (muligens drap, muligens selvmord) i 1585.

I 1588 hadde Westmorland under sin kommando en styrke på 700 engelske flyktninger klare i havnene i Flandern. Sammen med en hær på 103 kompanier til fots og 4000 hester, til sammen 30 000 mann under Alessandro Farnese, hertugen av Parma; og 12.000 mann oppstilt av hertugen av Guise langs kysten av Normandie, var de tiltenkt å invadere Vest-England, under dekke og beskyttelse av Den spanske armada.

Den spanske armadas angrep slo katastrofalt feil. Neville fant så veien til Spania. Han overlevde på en liten pensjon fra kong Filip II av Spania. Recusanten George More skrev den 16. november 1597 fra Liège til William Cecil og bad forgjeves om religiøs toleranse og at jarlen måtte ble rehabiliteres.

Westmorland døde i Spania, fattig og pengelens, og for det meste glemt, den 16. november 1601.

## Referanser


## Litteratur
* 
*
Katrin Krabbe

**Katrin Krabbe** (født 22. november 1969 i Neubrandenburg, Mecklenburg-Vorpommern i daværende Øst-Tyskland) er en tidligere tysk friidrettsutøver.

Krabbe tilhørte verdenseliten i sprint i slutten av 1980-tallet og begynnelsen av 1990-tallet. Hun ble europamester på både 100 og 200 meter i 1990 i Split og året etter ble hun verdensmester på begge distansene i Tokyo. Hun deltok også på Tysklands stafettlag under VM på 4 x 100 og 4 x 400 meter. Begge lagene kom på tredjeplass.
## VM- og EM-medaljer
* VM 1991  Tokyo - **gull** på 100 meter
* VM 1991  Tokyo - **gull** på 200 meter
* VM 1991  Tokyo - bronse 4 x 100 meter stafett (Tyskland)
* VM 1991  Tokyo - bronse 4 x 400 meter stafett (Tyskland)
* EM 1990  Split - **gull** på 100 meter
* EM 1990  Split - **gull** på 200 meter
* EM 1990  Split - **gull** 4 x 100 meter stafett (DDR)

## Referanser


## Eksterne lenker
* 
* 
*
Lagoa d’Anta

**Lagoa d'Anta** er en kommune i delstaten Rio Grande do Norte i nordøstregionen av Brasil.

## Referanser
Lajes

**Lajes** er en kommune i delstaten Rio Grande do Norte i nordøstregionen av Brasil.

## Referanser


## Eksterne lenker
*
Lajes Pintadas

**Lajes Pintadas** er en kommune i delstaten Rio Grande do Norte i nordøstregionen av Brasil.

## Referanser
Demilitarisert sone

En **demilitarisert sone**, eller **DMZ** er et område, typisk ved en grense mellom to eller flere militære makter eller allianser, hvor militære styrker og installasjoner ikke er tillatt. Området skal ikke kunne benyttes som base for et militært angrep. Det finnes riktignok ikke noe som hindrer kamper i området om en krig har brutt ut. Som oftest er en DMZ oppstått på bakgrunn av en fredstraktat, våpenhvile eller annen avtale.

Selv om mange demilitariserte soner også er nøytrale territorier, finnes det også tilfeller hvor en sone forblir demilitarisert selv om en stat får full kontroll over den. Det betyr at den normale rett til å ha militære midler i sonen er satt ut av kraft. I flere tilfeller har demilitariserte soner blitt naturreservater, fordi landet der er for farlig for bygging og mindre utsatt for menneskelige forstyrrelser og jakt. 

Kjente eksempler på demilitariserte soner er området rundt Rhinen som ble demilitarisert gjennom Versaillestraktaten i 1919 (og re-militarisert av Tyskland i 1936) og sonen mellom Nord- og Sør-Korea. En demilitarisert sone på hver side av grensen, fra Svinesund i sør til 61°N, eksisterte også mellom Norge og Sverige etter Unionsoppløsningen i 1905 frem til 1993 da den ble avskaffet gjensidig av de to landene. Videre ble Nord-Vietnam og Sør-Vietnam adskilt med en egen demilitarisert sone.

## Gjeldende demilitariserte soner
### Afrika
*Det ligger en demilitarisert sone mellom det nordlige Marokko og de spanskkontrollerte byene Ceuta og Melilla. Marokko har aldri anerkjent at byene er en del av Spania.

### Europa
*Den demilitariserte sonen på Kypros deler den selvutnevnte Tyrkiske republikken Nord-Kypros fra republikken Kypros. Sonen ble opprettet av FN i 1974 etter den tyrkiske invasjonen av Kypros.

*Åland er en selvstyrt øygruppe på finskekysten. Åland ble en demilitarisert sone i 1856, en status som ble bekreftet i 1921 etter en svensk intervensjon i 1918 i forbindelse med den finske borgerkrigen.

*Det ligger et nøytralt territorium mellom den britiske kronkolonien Gibraltar og Spania.

*Svalbard: Svalbard-traktaten av 9. februar 1920 anerkjenner Norges suverenitet over Svalbard, men erklærer området til en demilitarisert sone.

### Asia
*Mellom Kuwait og Irak.
*Den koreanske demilitariserte sone (mellom Nord-Korea og Sør-Korea). 
*Mellom Golan-høyden og Syria.

### Antarktis
*Artikkel 1 i Den antarktiske traktat forbyr militær aktivitet på Antarktis.

## Referanser
Folkerepublikken Polens grunnlov

**Folkerepublikken Polens grunnlov** (polsk *Konstytucja Polskiej Rzeczypospolitej Ludowej*) ble vedtatt 22. juli 1952. Den erstattet «marsgrunnloven» fra 1921 og «den lille grunnloven» fra 1947. Den nye polske grunnloven var basert på Sovjetunionens grunnlov fra 1936 («Stalin-grunnloven»). Den russiske teksten ble revidert av Stalin og senere oversatt til polsk. Grunnloven sikret kommunistpartiet en dominerende stilling i Polen, og legaliserte Lublin-komitéens styre etter 1944.

Grunnloven brøt med maktfordelingsprinsippet, og introduserte isteden proletariatets diktatur. Den ble endret 24 ganger. Den mest kjente endringen skjedde i 1976, da det ble tatt inn i grunnloven at Polen var en sosialistisk stat, at kommunistpartiet PZPR var den ledende kraft i å bygge sosialismen og at det bestod et evig vennskap mellom Polen og Sovjetunionen.

Fra 1989 var grunnloven bare kjent som «Polens grunnlov», i det landets navn ble endret etter kommuniststyrets sammenbrudd. Grunnloven gjennomgikk frem til 1992 omfattende revideringer for å avvikle det kommunistiske styret. Den fortsatte likevel som midlertidig grunnlov frem til 1997, da den ble opphevet og erstattet av Republikken Polens grunnlov.

Forfatningen av 3. mai 1791 var en konstitusjon som ble vedtatt av Polen-Litauen den 3. mai 1791 i Kongeslottet i Warszawa og deretter vedtatt av nasjonalforsamlingen Sejm. Den var den første moderne konstitusjon i Europa, og den andre konstitusjonen i verden etter USAs grunnlov. Som minne om denne konstitusjonen ble 3. mai utpekt til Polens nasjonaldag.
Thomas Percy, 7. jarl av Northumberland

**Thomas Percy, 7. jarl av Northumberland** (født 1528 i Petworth, død 22. august 1572 i York) var en engelsk adelsmann. Han var en av lederne for det katolske opprøret Nord-Englands reisning i 1569, og ble henrettet for dette. Han ble regnet som martyr av Den katolske kirke, og ble saligkåret i 1895.

Percy var eldste sønn av sir Thomas Percy og Eleanor, datter av Guiscard Harbottal. Han var nevø av Henry Percy, 6. jarl av Northumberland, som var Anne Boleyns elsker før hun møtte Henrik VIII. Da han var åtte år gammel ble faren henrettet på Tyburn, den 2. juni 1537, på grunn av hans ledende rolle i Nådens pilegrimsferd. Også han ble regnet som en martyr av mange. Thomas og broren Henry ble tatt fra moren og plassert hos Thomas Tempest.

Da han ble myndig i 1549 vedtok Parlamentet en lov som gav ham tilbake arverett, og kort tid etter ble han slått til ridder. Tre år senere, under den katolske Maria I av England, fikk han også slektens eiendommer og titler. Han ble guvernør for Prudhoe Castle, og beleiret og tok Scarborough Castle som hadde blitt erobret av opprørere. Som belønning fikk han tittelen jarl av Northumberland samt baroniene Percy, Poynings, Lucy, Bryan og Fitzpane. Han ble innsatt som jarl i Palace of Whitehall under stor pomp og prakt. Kort tid etter ble han utnevnt til Warden General of the Marches, og kjempet i kraft av dette mot skottene.

I 1558 giftet han seg med Anne Somerset, datter av Henry Somerset, 2. jarl av Worcester.

## Under Elizabeth I

Etter at Elizabeth I hadde tiltrådt ble jarlen, hvis katolske tilhørighet var kjent, holdt i nord mens Parlamentet vedtok de første anti-katolske lovene. Elizabeth fortsatte å vise ham ære, og i 1563 ble han medlem av Order of the Garter. Han hadde på det tidspunkt gitt fra seg embetet som Warden General og flyttet sørover. Den systematiske forfølgelsen av katolikker førte til at situasjonen ble stadig vanskeligere, og høsten 1569 ble det lagt konkrete planer om et opprør. Northumberland ble en helt sentral person i dette. Sammen med Charles Neville, 6. jarl av Westmorland skrev han til pave Pius V for å få råd, men opprøret brøt ut før de hadde fått svar på dette. Pavens ekskommunikasjon av dronning Elizabeth kom først i 1570, etter at opprøret hadde blitt slått ned.

Opprørerne klarte først å ta Durham, og feiret katolsk messe i katedralen der. Men en kongelig hær ble samlet i York, og opprørerne måtte gi opp. Northumberland flyktet til Skottland, hvor han ble tatt til fange av James Douglas, 4. jarl av Morton. Tre år senere ble han overlevert til engelske myndigheter, mot en betaling på to tusen pund. Han ble ført til York hvor han ble halshugget etter en summarisk rettssak. Hans kone og fire døtre overlevde ham, og jarledømmet ble overdratt til broren.

## Saligkåring

Han fikk før henrettelsen mulighet til å redde sitt liv ved å frasi seg sin katolske tro. Fordi han nektet dette ble han ansett som en martyr, og den 13. mai 1895 ble han saligkåret av Leo XIII. Hans minnedag feires 14. november i Hexham og Newcastle bispedømme og 26. august andre steder.

## Referanser
Republikken Polens grunnlov

**Republikken Polens grunnlov** ble vedtatt i 1997, som Polens første postkommunistiske forfatning. Den erstattet den kommunistiske grunnloven med midlertidige endringer som hadde trådt i kraft i 1992 for å avvikle det kommunistiske styret. Den nye grunnloven ble vedtatt av nasjonalforsamlingen 2. april 1997 og godkjent ved folkeavstemning 25. mai samme år. Den trådte i kraft 17. oktober 1997. 

Den nye grunnloven styrket regjeringen. Sejm kan avsette regjeringen og statsministeren, men bare dersom den samtidig klarer å stable en ny regjering på beina (konstruktiv mistillit), slik som i Tyskland.  

Grunnloven gir presidenten mulighet for å be det største partiet om å danne regjering. 

Polen har en grunnlovsdomstol. Domstolen kan oppheve vedtak i Sejm dersom de mener at vedtak er i strid med grunnloven eller visse internasjonale traktater. 

Den nasjonalkonservative høyresiden har krevd endring av 1997-grunnloven. Kravet har vært en *fjerde republikk* der alle restene etter kompromisset mellom kommunistregimet og opposisjonen fra 1989 er fjernet. Et krav er forbud mot at folk med toppverv i kommuniststaten, samt personer som samarbeidet med sikkerhetstjenesten, skal kunne ha viktige stillinger. 

## Se også
* Konstitusjonstribunalet (Polen)
## Referanser
Kielkanalen

**Kielkanalen** (tysk: *Nord-Ostsee-Kanal*) er en kanal som forbinder Østersjøen ved Kiel med Elben ved Brunsbüttel i Ditmarsken. Med 34&nbsp;879 skipspassasjer (2012) er den verdens mest trafikkerte kanal.

Kanalen skaper en lettere vei mellom Østersjøen og Nordsjøen, et fartøy sparer 280 nautiske mil (519 kilometer) sammenlignet med å runde Jylland. I dag har kanalen en fri seilinghøyde på 40 meter og tillater skip med en bredde på 32,5 meter og 9,5 meters dybde.

## Historikk
Kanalen ble bygget som erstatning for den tidligere Eiderkanalen, som ikke hadde kapasitet til å håndtere den stadig økende dampskipstrafikken. Den ble påbegynt i 1887 under Keiser Vilhelm Is regjering og ble 21. juni 1895 innviet av hans sønnesønn Vilhelm II. Kanalen var opprinnelig 67 meter bred og 9 meter dyp, men i perioden 1907–1914 ble kanalen utvidet til 102 meters bredde og 11 meters dybde.

Frem til 1948 ble kanalen kalt Kaiser-Wilhelm-Kanal, men fikk etter krigen det mer nøytrale navnet Nord-Ostsee-Kanal, av tysk sjøfart forkortet *NOK*. På andre språk brukes ofte navnet *Kielkanalen* etter havnen i den nordøstlige enden av kanalen.

## Fremtid
Slusene ved Brunsbüttel er gamle og i dårlig forfatning. Opprinnelig var det planlagt å oppgradere slusene under full drift av kanalen. Siden årtusenskiftet har imidlertid handelen med østersjølandene steget så sterkt at det ikke er mulig å drive kanalen med bare én sluse. Det er derfor besluttet å bygge en tredje sluse, det er planlagt å ta den i bruk 2021. Det vil da bli mulig å oppgradere de gamle slusene.

## Referanser




## Eksterne lenker
*
São Miguel

**São Miguel** er den største og mest folkerike øya i Asorene i Portugal. Den dekker et areal på 759 km² og har cirka 140&nbsp;000 innbyggere. Den største byen er Ponta Delgada med om lag 45&nbsp;000 innbyggere. 

## Geografi

São Miguel strekker seg 64 km fra øst til vest og er mellom 8 og 14 km bred. Den har fått kallenavnet «Den grøne øya» og er stort sett dekket av enger og sletter i lavlandet. Den gamle *[[laurisilva]]*-skogen er stort sett erstattet av eksotisk vegetasjon. Enkelte varmekilder (*caldeiras*) finner en for det meste i sentrale deler av øya. São Miguel har tre stratovulkaner og kalderaer, Sete Cidades, Agua de Pau, Caldeiras og Furnas.  De vulkanske massene er knyttet sammen av kjegleliknende masser som danner toppene. 

Området mellom Sete Cidades og Fogo er et monogenetisk vulkanfelt som består av 270 vulkaner. De består hovudsaklig av basaltiske kjegler. Dette er området som sist hadde vulkansk aktivitet på øya. En har talt 19 utbrudd de siste 3000 årene, det siste kjente kom i 1652.

Det høyeste punktet på São Miguel er Pico da Vara på 1103 meter over havet.

Azorenes to største innsjøer ligger på øya, nemlig Lagoa das Sete Cidades og Lagoa das Furnas**.**

Utenfor kysten finner man den naturskjønne ubebodde lille øya Vila Franca Islet.

## Byer
*Ponta Delgada
*Ribeira Grande
*Lagoa

## Kommuner
*Lagoa
*Nordeste
*Ponta Delgada
*Povoação
*Ribeira Grande
*Vila Franca do Campo

## Historie
São Miguel var den andre av øyene i Asorene hvor det ble grunnlagt portugisisk bosetting i 1427.

## Kilder
* 
* Global Volcanism Program: Asorene''

## Eksterne lenker
* Kommersiell side med mye informasjon om São Miguel
Kristinn Jakobsson

**Kristinn Jakobsson** (født 1969) er en islandsk fotballdommer. Jakobsson tilhører UEFAs premier-dommere. 

Han har aldri dømt VM-kamper, men han har dømt åtte kamper i UEFA-cupen. Under EM 2008 var han fjerdedommer, som en av åtte dommere. Han dømte tre kamper i gruppespillet.

## Referanser


## Eksterne lenker
*  Statistikk hos Weltfußball.de
Tibau

**Tibau** er en kommune i delstaten Rio Grande do Norte i nordøstregionen av Brasil.

## Referanser


## Eksterne lenker
*
Tibau do Sul

**Tibau do Sul** er en kommune i delstaten Rio Grande do Norte i nordøstregionen av Brasil.

## Referanser
Dave Steele

**Dave Steele** (født 7. mai 1974 i Tampa i Florida, død 25. mars 2017 på Desoto Speedway) var en amerikansk racerkjører.
Han deltok i en rekke United States Automobile Club-løp og Silver Crown-race.

## Referanser

## Eksterne lenker
*
Domenico Messina

**Domenico Messina** (født 12. august 1962 i Cava de' Tirreni) er en italiensk fotballdommer. Messina tilhører UEFAs premier-dommere. Han har aldri dømt EM eller VM, men han har dømt 12 kamper i Mesterligaen og 8 kamper i UEFA-cupen.

## Referanser
Sildekonge

**Sildekonge** (*Regalecus glesne*) er en fiskeart i gruppen båndfisker. 

## Biologi
Sildekongen er en langstrakt fisk som er sammentrykt fra sidene. Den kan bli opptil 270&nbsp;kg og 11&nbsp;m lang, noe som gjør den til den lengste beinfisken i verden. En mer vanlig lengde er tre meter.

Sildekongen mangler tenner. Den er sølvfarget og har svarte og blå striper på sidene. Den har en tydelig sidelinje. Den har verken skjell, svømmeblære eller gattfinne. Halefinnen er liten eller mangler helt. Ryggfinnen er dyprød på farge, og består av 400 finnestråler hvorav de 10–12 første er forlengede. Sildekongen svømmer ved å bukte ryggfinnen fra side til side slik at den ovenfra ser ut som en sinuskurve; denne bølgebevegelsen går bakover, noe som gir fisken fremdrift. Bukfinnen på hver side består av en lang båndaktig finnestråle.

Sildekongen lever av småfisk, små blekkspruter og krepsdyr. Den holder til på 400 meter og dypere, noen ganger så dypt som 500 meter.

Arten er utbredt kosmopolitisk i varme og tempererte havområder. I Europa er den kjent fra Portugal, Spania, Italia, Hellas, Malta, Tyrkia, Frankrike, Storbritannia, Færøyene, Island, Norge, Danmark og Sverige.

## Observasjoner

Denne fisken ble første gang beskrevet i 1772 av den norske biologen Peter Ascanius (1723–1803) fra Aure, etter at to døde eksemplarer drev i land på Glesvær utenfor Bergen i 1765 og 1769. 
Epitetet *glesne* i det vitenskapelige navnet *Regalecus glesne* kommer av at fiskene ble funnet på Glesvær.

I 1990 ble den funnet på Læsø i Danmark. I 2008 ble et eksemplar funnet i Mørsvikbotn i Sørfold kommune, den var 6 meter lang. I 2009 ble en to meter lang sildekonge funnet i Eltravåg i Sveio. I 2009 ble og et eksemplar på over 4 meter funnet i strandsonen i Ulvik kommune i Hardangerfjorden. I 2010 drev en død sildekonge på over tre meter i land i Bovallstrand i Sverige. Det er første gang denne arten har blitt funnet i svenske farvann siden 1879 da den ble funnet vest for Koster. Eksemplaret ble stilt ut på akvariet Havets hus i Lysekil. I 2013 ble en 5,5 meter lang fisk funnet død ved Santa Catalina Island utenfor California i USA.

Levende eksemplarer har blitt observert og filmet av dykkere og fjernstyrte undervannsfarkoster.

## Litteratur
* 

## Referanser


 



## Eksterne lenker
* 
* Sildekonge ''Regalecus glesne'' Ascanius, 1772 – fiskipedia.no
Extreme Martial Arts

**Extreme Martial Arts** (**XMA**) er en blanding mellom forskjellige elementer i turn, triksing og kampsport.

XMA er en relativ ny sport og miljøet i Norge er lite. Verdenskjent XMA-team inkluderer Team Ryouko og Team Vertigo.

## Eksterne lenker
* Team Vertigo
* Team2xtreme
Marlies Göhr

**Marlies Göhr** (født 21. mars 1958 i Gera i Øst-Tyskland) var en friidrettsutøver som konkurrerte i sprintøvelser for Øst-Tyskland.

Göhr vant to OL-gull, to VM-gull og fem EM-gull. Hun satte tre verdensrekorder på 100 meter mellom 1977 og 1983 og var også med på Øst-Tysklands 4 x 100 meter stafettlag som satte verdensrekord fire ganger.

## OL-medaljer
*  1976  Montréal -  **Gull** i friidrett, 4 x 100 m stafett damer  Øst-Tyskland
*  1980  Moskva -  **Gull** i friidrett, 4 x 100 m stafett damer  Øst-Tyskland
*  1980  Moskva -  Sølv i friidrett, 100 meter damer  Øst-Tyskland
*  1988  Seoul -  Sølv i friidrett, 4 x 100 m stafett damer  Øst-Tyskland

## Referanser


## Eksterne lenker
* 
*  Tatt for doping
Operaballet i Wien

**Operaballet i Wien** (tysk *Wiener Opernball*) er ved siden av nyttårskonserten et av de årlige høydepunktene i selskapslivet i Wien. Hvert år deltar inntil 5000 kulturinteresserte og offentlige personer fra inn- og utland på «ballenes ball». Balltradisjonen går tilbake til Wienerkongressen i 1814–1815.

## Eksterne lenker
* Wiener Staatsoper 
* Debutanter på operaballet
Fiat Bravo

**Fiat Bravo** og **Fiat Brava** er to bilmodeller som ble produsert av den italienske bilprodusenten Fiat mellom 1995 og 2001. Modellene er identiske bortsett fra at Bravo er en kombi med tre dører, mens Brava har fem dører. I 2007 ble navnet hentet frem igjen for etterfølgeren til Stilo. Bravo/Brava vant prisen Årets Bil i Europa i 1996.

## Første generasjon (1995-2001)

Bravo/Brava ble lansert i 1995 som erstatter for Fiats aldrende modell Tipo. Modellen ble lansert med en rekke nye motorer, fra innstegsmodellen med en 1,4-liters motor med 12 ventiler og 80 hestekrefter, via to andre bensinmotorer på henholdsvis 1,6 liter og 1,8 liter til toppmodellen på 2,0 liter. I tillegg var to ulike turbodieselmotorer tilgjengelig, begge med 1,9 liters sylindervolum, en på 75 hestekrefter og en annen på 100 hestekrefter.

I 1996 ble Bravo/Brava lansert som sedan- og stasjonsvognmodeller under navnet Fiat Marea, og i 1998 ble nok en bil basert på Bravo/Brava-plattformen lansert, nemlig Fiat Multipla, som fikk mye oppmerksomhet grunnet sitt uvanlige design.

Bravo/Brava fikk en lett oppdatering i 1999, med blant annet et nytt motoralternativ på 1,2 liter hentet fra den mindre Fiat Punto samt et nytt dashbord.

Bravo/Brava ble tatt ut av produksjon i 2001, og ble erstattet av Fiat Stilo.

## Andre generasjon (2007&ndash;)
Navnet *«Bravo»* ble hentet frem igjen i 2007, da en oppfølger til Fiat Stilo skulle lanseres, og modellen ble første gang presentert for pressen i Roma, Italia i januar 2007 før den ble offisielt lansert på bilutstillingen i Genève samme år. Modellen er utstyrt med tre ulike bensinmotorer på 1,4 liter, med henholdsvis 90, 120 og 150 hestekrefter, samt to ulike dieselmotorer på 1,9 liter, med henholdsvis 120 og 150 hestekrefter.

## Eksterne lenker
* 
* Fiats offisielle nettsider om modellen
Carazinho

**Carazinho** er en kommune i delstaten Rio Grande do Sul i sørregionen av Brasil.

## Referanser


## Eksterne lenker
* 
* Electrocar.com.br
* Ulbra.br
* AeroCarazinho.com.br
* Mac Fly Balonismo
Churandy Martina

**Churandy Martina** (født 3. juli 1984 på Curaçao) er en friidrettsutøver som representerer Nederland etter at De nederlandske Antiller ble oppløst i 2010. 

## Idrettskarriere
Martina var en av tre deltakere som representerte De nederlandske Antiller under OL 2004, han bar fanen under åpningsseremonien.

Martina ble panamerikansk mester på 100 meter 24. juli 2007 i Rio de Janeiro med tiden 10,15. I VM 2007 i Osaka kom han på femteplass på både 100- og 200 meter. Under OL i 2008 i Beijing, ble han diskvalifisert i finalen på 200 meter etter å ha tråkket på streken. Han passerte mållinjen som andremann etter Usain Bolt, som senket Michael Johnson sin verdensrekord fra 19.32 til 19.30.

## Referanser


## Eksterne lenker
*
Feliz

**Feliz** er en kommune i delstaten Rio Grande do Sul i sørregionen av Brasil. Kommunen ble etablert den 17. februar 1959. Kommunen har et innbyggertall på 11&nbsp;583 fordelt over et areal på 96,23 km². Befolkningstettheten er dermed på 120,37 innb./km².

## Referanser


## Eksterne lenker
*
Raby Castle

**Raby Castle** er et slott ved Staindrop i Durham i England. Det er et av de største bebodde slottene i landet. 

Det overdådige interiøret er for det meste fra 18. og 19. århundre, mens eksteriøret for det meste har vært uforandret siden middelalderen. Bygningen er vernet (Grade I). 

Slottet tilhørte lenge Nevilleslekten, som var en av de mektigste adelsslektene i England. Cecily Neville, som var mor til Edvard IV og Rikard III, ble født der. Slekten mistet slottet etter det mislykkede opprøret Nord-Englands reisning i 1569, der Charles Neville, 6. jarl av Westmorland var en av lederne. 

Henry Vane den eldre kjøpte Raby Castle og Barnard Castle fra kronen i 1626, og hans etterkommere eier det fortsatt. Fra 1833 til 1891 hadde de tittelen hertug av Cleveland, og de har fortsatt tittelen Lord Barnard. 

Slottet er åpent for publikum. Den store kunstsamlingen inkluderer blant annet originalen til Hiram Powers' *[[The Greek Slave]]* fra 1844. 

Fossen High Force ligger på eiendommen. 

## Referanser
Somme (elv)

**Somme** er en elv i Picardie, nord i Frankrike. Navnet *Somme* kommer fra et keltisk ord som betyr *ro*.

## Historie
Opp gjennom historien har elven vært åsted for mange slag og trefninger. Her er en liste over de viktigste:

* Elven er kanskje mest kjent for slaget ved Somme under første verdenskrig.
* Invasjonsflåten til William Erobreren samlet seg i Sommebukten ved Saint-Valery-sur-Somme i 1066.
* Under slaget ved Balnchetaque i 1346 trakk Edward IIIs hær seg tilbake over elven under felttoget som endte med slaget ved Crécy.
* Slaget ved Agincourt i 1415 innebar også at elven ble krysset. 
* De store slagene som til slutt stoppet tyskernes våroffensiv på vestfronten i 1918 ble utkjempet i Sommedalen, som ved Villers Bretonneux, som markerte begynnelsen på slutten av første verdenskrig. 

## Département og landsbyer langs elven
* Aisne: Saint-Quentin
* Somme : Ham, Péronne, Corbie, Amiens, Abbeville, Saint-Valery-sur-Somme, Le Crotoy

## Største sideelver

## Hydrologi
Elven er kjennetegnet ved svært lav helningsgrad og jevn strøm. Dalen har forholdsvis bratte sider, men i bunnen er den flat med myrer og bassenger. Elven er en kalkelv, og vannkilden til elven er grunnvann som pipler opp gjennom kalksteinen som elven renner over. 

En av myrene i dalen, Marais de l'Île, er et naturreservat i byen St. Quentin. Tidligere ble det gravd torv ut fra myrene, men i dag blir de benyttet til fiske og jakt. 

I 1770 begynte konstruksjonen av *Canal de la Somme*, som sto ferdig i 1843. Den er 156 km lang, og begynner ved St. Simon og Sommebukten. Fra St. Simon til Froissy (nær Bray sur Somme, sør for Albert) går kanalen ved siden av elven. Fra Abbeville, går kanalen gjennom den tidligere elvemunningen, som nå er tilmudret, til Saint-Valéry-sur-Somme, der kanalen går ut i Den engelske kanal. 

St. Quentin Canal, viden kjent for slaget i 1918 knytter Somme til Nord-Frankrike og Belgia og sørover til elven Oise. Canal du Nord knytter også Somme til Oise ved Noyon, og så Paris.

I 2001 ble Sommedalen rammet av en kraftig flom, som stort sett kom av stigende vannspeil i omgivelsene.

## Kilder
* Delattre, Ch., Mériaux, E. and Waterlot, M. *Guides Géologiques Régionaux: Région du Nord, Flandre Artois Boulonnais Picardie* (1973)

## Eksterne lenker
* 
* Bilder av Somme
Barnard Castle

**Barnard Castle** er en markedsby i Durham i England. Den har navn etter festningen, og vokste fram rundt denne, Barnard Castle. Byen ligger ved elven Tees. På den andre siden av elven ligger Startforth. Byen er den største bosetningen i området Teesdale og er en populært turistmål. I folketellingen i 2011 var befolkningen på 5495 innbyggere.

Festningen ble reist av normannerne kort tid etter erobringen på 1000-tallet. Det hadde sin storhetstid under Bernard de Bailleul i siste halvdel av 1100-tallet. Det var i slektens eie inntil John Balliol ble avsatt som konge av Skottland i 1296. Deretter tok Richard Neville, 16. jarl av Warwick over. Kong Rikard III arvet det gjennom sin kone Anne Neville. Etter hans død falt det i ruiner.

Ved siden av slottet er Bowes Museum den største turistattraksjonen i byen. Det er en slottslignende bygning, et *chateau* i fransk stil fra 1800-tallet, hvor man finner malerier av El Greco, Goya, Canaletto, Boucher, Fragonard og andre.

## Referanser


## Eksterne lenker
* 
* Teesdale Gateway
* St Mary's Barnard Castle
* The castle at Barnard Castle, *English Heritage*
Ideomotorisk effekt

Den **ideomotoriske effekten** er et psykologisk fenomen som består i at en person utfører visse, små, gjerne ukontrollerte, muskelbevegelser. I mange tilfeller er personen selv ikke klar over dem. Bevegelsene er forårsaket av *en [[idé]]* som har kommet til personen. På samme måten som kroppen kan reagere med ikke-viljesstyrte reflekser, for eksempel på smerter, kan man altså oppleve muskulære (og ubevisste) reflekser til ideer som kommer til en, utenfra eller innenfra.

Eksempler:

*Ansiktet består av mange små muskler. Ansiktsuttrykket i en samtale er normalt i samsvar med de ideene som personen er opptatt av, men uten at vedkommende har styring med hver eneste ansiktsmuskel. Dersom en person lyver eller har en hemmelig agenda, kan ansiktsuttrykket røpe dette, for kontrollen med ansiktet er ikke 100%.
*Når en person blir konfrontert med noe trist (innbilt eller reelt) utløser dette en ukontrollert muskelreaksjon: tårer.
*Opplevelsen av å bli tatt på fersken resulterer i en rødmereaksjon.
*En fotballkamp på TV. I det øyeblikket favorittspilleren nærmer seg målet og skal til å score, kan man ta seg i at man *selv* også sparker, helt uvilkårlig. Ideen/bildet forårsaker en muskelbevegelse som er ukontrollert, og delvis ubevisst.

Ideomotoriske bevegelser viser en stor variasjon mht. fysisk størrelse samt bevissthetsnivå. 
Bruk av pendel og ønskekvist – gjenstander der en ørliten muskulær bevegelse i hendene forårsaker store synlige utslag – forklares ofte ved at man her har å gjøre med den ideomotoriske effekten. Tester har vist at selv ærlige og intelligente personer ubevisst kan vise muskulær småskala-aktivitet som er i overensstemmelse med deres forventninger (Ray Hyman, 1999) – slik at ønskekvister eller pendler viser det vedkommende tenker, ønsker eller forventer.

## Se også
*Fasilitert kommunikasjon

## Eksterne lenker
* Penn & Teller demonsterer ideomotorisk effekt (3 YouTube videoer med engelsk tale).
* James Randi speaks: Ideomotorisk effekt (YouTube video med engelsk tale).
Høgåsen (Aurskog-Høland)

**Høgåsen** er en høyde vest for tettstedet Bjørkelangen i Aurskog-Høland kommune i Akershus. Det høyeste punktet på Høgåsen er 313 meter over havet.

Høgåsen er et populært utfartsmål for Bjørkelangens befolkning, og det er opprettet en venneforening for høyden kalt «Høgåsens venner». Like nord for det høyeste punktet på Høgåsen har "Høgåsens venner" satt opp en tur-bok. «Høgåsens venner» kårer hvert år en vinner av konkurransen om flest toppturer til Høgåsen. Det er blitt en tradisjon at turgåere til Høgåsen tar med seg steiner for å bygge opp varden.

## Referanser